‎เมื่อมองย้อนกลับไป
‎ผมเดาว่าคงมีบางสิ่ง ‎ที่ผมควรจะมองต่างออกไปหรืออะไรก็ตาม
‎ในช่วงนั้น ผมอาจจะโทรไป 50 หรือร้อยครั้ง
‎แต่ผมไม่ได้จะโทรไปข่มขู่หรือคุกคาม
‎(แต่ละปีมีคนแอบตามบุคคลอื่น ‎มากกว่าสามล้านกรณี)
‎(ในสหรัฐอเมริกา)
‎พวกเขาบอกว่ามีการบุกเข้าบ้าน ‎และผมเป็นคนทำ
‎ไม่มีพยานอะไรทั้งนั้น
‎แบบว่าความหวาดกลัวไปเองทั้งนั้น
‎(มีการดำเนินคดีไม่ถึง 15 เปอร์เซ็นต์ ‎ของกรณีที่เกิดขึ้น)
‎ทุกๆ วันฉันรู้เลยว่าจะมีคนโทรมาเป็นพันๆ ครั้ง
‎ถูกสะกดรอยตาม
‎การที่ไม่รู้ว่าเขาจะโผล่มาเมื่อไหร่ ‎มันทำให้ฉันเครียดมากค่ะ
‎ฉันมองไม่เห็นว่ามันจะจบที่ตรงไหน ‎หรือจะจบหรือไม่
‎ฉันกลัวจับใจเลยค่ะ
‎(ซีรีส์จาก NETFLIX)
‎ให้คนมองว่าผมเป็นฆาตกรยังดีกว่า ‎เป็นไอ้โรคจิตแอบตาม เข้าใจไหมครับ
‎ฉันชอบความรู้สึกตึงเครียด ‎เวลาที่เธอรู้สึกตัวว่ามีคนมองอยู่
‎ใครๆ ก็เป็นสตอล์กเกอร์หรือพวกแอบตามได้
‎เหลวไหลทั้งเพ
‎ผมไม่ได้บ้าขนาดนั้นแล้ว แบบ…
‎(สัญญาณเตือน)
‎เรือนจำอัลเฟรด ดี. ฮิวส์ ‎เมืองเกตส์วิลล์ รัฐเท็กซัส)
‎(กรมยุติธรรม รัฐเท็กซัส)
‎ผมชื่อเดวิด แอนโธนี แม็กกี
‎และผมติดคุก ‎ในข้อหาแอบตามที่ผิดกฎหมายร้ายแรง
‎ที่เท็กซัสเรียกว่า ‎การแอบตามที่ผิดกฎหมายร้ายแรง
‎(ในปี 2011 เดวิด แม็กกีถูกกล่าวหาว่า ‎สะกดรอยตามคนรักเก่าของเขา)
‎(เขาปฏิเสธทุกข้อกล่าวหามาโดยตลอด)
‎ผมสมควรอยู่ที่นี่ไหม
‎พระผู้สร้างเท่านั้นที่รู้
‎เพราะไม่มีอะไรในชีวิตที่เกิดขึ้นโดยบังเอิญ
‎(เดวิด แม็กกีโตที่แดลลัส เท็กซัส)
‎ผมเติบโตมาอย่างคนธรรมดาทั่วไป
‎ไปโบสถ์ ไปโรงเรียน เล่นกีฬา
‎ทุกคนนั่งกินมื้อค่ำกันพร้อมหน้า
‎เวลาผมคุยกับคนอื่น
‎พวกเขามักคิดว่าผมต้องยากจนไม่ก็…
‎เป็นพวกไม่รู้เรื่องรู้ราวอะไร
‎แต่ผมไม่ใช่แบบนั้น
‎ผมเริ่มได้รับหน้าที่รับผิดชอบ
‎ในโบสถ์นิกายโปรเตสแตนต์ตอนอายุ 18
‎ตอนอายุใกล้ 30 ผมได้รับโอกาส
‎เป็นบาทหลวงรุ่นเยาว์ และผมก็ตอบตกลง
‎ตลอดหลายปีที่ผมทำงานให้ศาสนา
‎ผมมักจะคิดเสมอว่าใครจะได้ประโยชน์บ้าง
‎(ปี 2009 ตอนแม็กกีอายุ 31 ปี)
‎(เขาพบผู้หญิงคนหนึ่งในร้านขายยาใกล้บ้าน)
‎ผมอยู่ในร้านขายยา เธอก็อยู่ในร้านขายยา
‎เราเดินสวนกันที่ช่องหนึ่ง
‎ไม่รู้ยังไงเหมือนกัน แต่เราเริ่มคุยกัน
‎เธอพูดว่า "ได้สิ ฉันไปเที่ยวกับคุณได้
‎ขอฉันไปเปลี่ยนชุดก่อนนะ" ‎ผมตอบว่า "ได้"
‎นั่นเป็นครั้งแรกที่เราใช้เวลาด้วยกัน
‎เธอเป็นผู้หญิงที่ผมเจอในร้านขายยา
‎ผมไม่ได้มีเจตนาอะไร
‎ฉันชื่อชาร์มีกา
‎ฉันมาจากแดลลัส เท็กซัส
‎ในปี 2009 ฉันเป็นผู้หญิงโสด
‎ทำงานเป็นผู้ช่วยผู้จัดการหน่วยย่อย
‎ที่คลินิกเอชไอวีของเขตแดลลัส
‎(ร้านขายยาซีวีเอส ‎ร้านขายยาไดรฟ์ทรู)
‎(ฉีดวัคซีนไข้หวัดใหญ่ฟรีวันนี้!)
‎ข้อเท้าฉันแพลง ฉันเลยแวะที่ซีวีเอสแถวบ้าน
‎ฉันเจอเดวิดที่นั่น
‎เขามารับยาแก้ปวด
‎ฉันไม่ใช่คนที่ปลื้มกับคำชมง่ายๆ แต่…
‎เขาพูดอะไรสักอย่าง ฉันจำไม่ได้แล้ว
‎แต่ว่ามันตลกมาก
‎สุดท้ายเราเลยแลกเบอร์กัน
‎เดตครั้งแรก เราไปที่สเต๊กเฮาส์ในเมือง
‎เขาเป็นคนตลก เราคุยกันสนุกมาก
‎เราชอบฟังเพลงแนวเดียวกัน
‎สิ่งเหล่านี้น่าสนใจสำหรับฉัน
‎ฉันควรเสริมด้วยว่า ‎สิ่งที่ฉันสนใจที่สุด ณ ตอนนั้นก็คือ
‎เขาเป็นบาทหลวง
‎ตัวฉันเองก็เป็นคนเคร่งศาสนามากค่ะ
‎ชอบเข้าโบสถ์ และนั่นเป็นอีกสิ่ง ‎ที่ดึงดูดให้ฉันเข้าหาเขา
‎ฉันจำได้ว่าบอกเขาว่า ‎ฉันไม่ได้มองหาความสัมพันธ์
‎ฉันไม่ได้ต้องการความสัมพันธ์ระยะยาว
‎แต่เขาก็โอเคที่เราจะมีมิตรภาพต่อกัน
‎ในตอนแรกเขาดูโอเคกับเรื่องนี้จริงๆ
‎ไม่มีการกดดัน
‎เราไปกินอาหารกัน คุยกัน และเริ่มจากตรงนั้น
‎แต่เขาก็ยินดีที่จะเป็นแค่เพื่อน
‎(ปี 2009)
‎(ตลอดหลายเดือนต่อมา ‎ชาร์มีกากับเดวิดไปเดตด้วยกันอีกหลายครั้ง)
‎มีอยู่สองสามคืนที่เธอชวนผมเที่ยว
‎เธอจะไปหยิบไวน์มาสักแก้วหรืออะไรสักอย่าง
‎แล้วนั่งอยู่กับผมระหว่างที่ผมกิน ‎และเราจะคุยกันอะไรแบบนั้น
‎ตัวผมเอง ผมไม่…
‎ผมไม่ค่อยใช้คำว่า "เดต" สักเท่าไหร่
‎ผมไม่ค่อยชอบดื่มไวน์หรือออกไปกินมื้อค่ำ
‎และพยายามทำให้อีกฝ่ายประทับใจ ‎ด้วยการเปย์เพื่อให้เขาอยู่ด้วย
‎ผมไม่… ผมไม่ชอบวิธีคิดลักษณะนั้น
‎เธอชวนผมไปดูที่อยู่ของเธอ
‎และนั่นเป็นคืนแรกที่เราทำสิ่งที่ผู้ใหญ่ทำกัน
‎แนบชิดสนิทกันระหว่างผู้ใหญ่สองคน
‎ผมว่าถ้ามีใครชวนเราเข้าบ้าน
‎และเข้าไปในร่างกายของเขาด้วย
‎ผมคิดว่าบางอย่างกำลังไปได้สวย
‎ในแง่ของความเปลี่ยนแปลงและดูท่าไม่ดี
‎หรือตัวฉันที่เริ่มเห็นสัญญาณเตือนเล็กๆ
‎อาจจะเกิดขึ้นประมาณเดือนที่สองหรือสาม
‎เขาเริ่มควบคุมฉันมากขึ้น
‎แบบว่า "ถึงแล้วโทรหาผมด้วยนะ"
‎"ถึงแล้วส่งข้อความบอกด้วยนะ"
‎แบบนั้นทำให้ฉันอึดอัด
‎ฉันไม่อยากรายงานตัวทุกครั้งที่ไปไหนมาไหน
‎มันเลยกลายเป็นปัญหาขึ้นมาค่ะ
‎เขาจะบอกว่าฉันคบกับคนอื่น ‎เขาจะกล่าวหาฉัน
‎"คุณเป็นเพื่อนกับคนไปทั่วไม่ได้"
‎แล้วฉันจะตอบว่า "ได้สิ ฉันทำได้
‎มีตั้งหลายคนที่ฉันเป็นเพื่อนด้วยเฉยๆ"
‎มีอยู่ครั้งหนึ่งฉันออกไปข้างนอก ‎กับเพื่อนๆ สมัยเรียน
‎แล้วเขาก็โผล่มาที่ร้าน
‎นั่นไม่อยู่ในข้อตกลง
‎เพราะคุณเพิ่งเหยียบย่ำขอบเขตของฉัน
‎พอนึกย้อนดู ฉันน่าจะตัดขาดกับเขาตั้งแต่ตอนนั้น
‎(ปี 2009)
‎(4 กรกฎาคม 2009)
‎(ในวันชาติอเมริกา ปี 2009 ‎แม็กกีปรากฏตัวโดยไม่บอกไม่กล่าว)
‎(นอกบ้านพ่อแม่ของชาร์มีกา)
‎เกิดเรื่องในวันชาติอเมริกา
‎เธอไม่ยอมรับโทรศัพท์ผม ไม่ตอบข้อความผม
‎ผมขับไปจนถึงถนนบ้านแม่เธอ
‎เห็นรถเธอจอดอยู่หน้าบ้านแม่
‎พวกเขายืนคุยกันอยู่ตรงสนามหน้าบ้าน
‎ผมเลยขับผ่านไปเฉยๆ
‎ผมคิดว่าเธอปลอดภัยดี ‎เดี๋ยวเธอก็คงโทรมาหรือส่งข้อความมาเมื่อพร้อม
‎ผมเลยขับต่อไป
‎พวกเขาบอกว่าผมขับผ่านมาแบบลับๆ ล่อๆ
‎และนั่นทำให้เธอกลัว ‎เพราะผมขับผ่านมาแบบลับๆ ล่อๆ
‎ผมตามเธอไปทั่ว
‎จริงๆ ผมน่าจะหยุดรถแล้วออกไปพูดว่า
‎"นี่ ผมแค่มาดูว่าคุณปลอดภัยไหม"
‎แต่ผมขับไปทำอย่างอื่นต่อ เข้าใจที่ผมพูดไหม
‎ฉันกับแม่นั่งอยู่ที่เฉลียงหน้าบ้าน
‎เขาค่อยๆ ขับผ่านบ้านพ่อแม่ฉันอย่างช้าๆ
‎ถ้าฉันบอกคุณว่าฉันอยู่ที่บ้านพ่อแม่
‎ทำไมต้องขับมาเช็กกันด้วย
‎สำหรับฉันแล้ว นั่นคือฟางเส้นสุดท้าย
‎นั่นคือฟางเส้นสุดท้ายค่ะ
‎(ปี 2009)
‎(สิงหาคม 2009)
‎(หลังคบกันห้าเดือน ‎ชาร์มีกาตัดสินใจยุติความสัมพันธ์)
‎ตอนที่ฉันเริ่มเห็นสัญญาณอันตราย ‎มันไม่ยากเลยที่ฉันจะพูดว่า
‎"นี่มันไม่ไหวแล้วนะ
‎เราคบกันต่อไม่ได้"
‎นั่นทำให้เขาโกรธ
‎เราไม่มีสิทธิ์ปฏิเสธเขา ‎และบอกเขาว่าเราคบกันไม่ได้
‎และเราจะเดินหน้าไปทำอย่างอื่นต่อ
‎(วันที่ชาร์มีกาบอกเลิกแม็กกี ‎เขาขับรถตามเธอ)
‎ฉันเลยขึ้นรถ
‎ตอนแรกเขาตามหลังมา
‎แล้วเขาก็แซงหน้าไปบนถนนสาย 35 ‎ซึ่งจำกัดความเร็วที่ 112 กม. ต่อชั่วโมง
‎แล้วเขาก็เหยียบเบรกกลางไฮเวย์ข้างหน้าฉัน
‎ฉันเกือบชนเขา
‎แต่โชคดีที่ฉันหักหลบและไม่มีรถตามหลัง
‎แล้วตอนที่ฉันขับแซงเขาไป ‎สายตาของเขาตอนนั้นมันแบบว่า
‎"กูเกลียดมึง"
‎สำหรับฉัน มันน่ากลัว ‎เพราะคุณเพิ่งทำให้ชีวิตฉันตกอยู่ในอันตราย
‎(วันที่ 4 สิงหาคม ปี 2009 ‎คืนนั้น เดวิดไปหาชาร์มีกา)
‎ผมควรไปเก็บข้าวของออกจากบ้านเธอ
‎ผมไปถึงที่นั่น ‎แล้วจู่ๆ เธอก็ไม่ให้ผมเข้าไปเอาของ
‎เธอกับผมทะเลาะกัน
‎แล้วเธอก็อยากให้ผมกลับไป ‎แต่เธอไม่อยากให้ผมเข้าไปเอาของ
‎ผมหงุดหงิดเรื่องนั้น แบบว่า
‎"ให้ตาย อีนี่แม่งโง่หรืออะไร"
‎แต่ในขณะเดียวกัน ผมไม่… ‎ผมแบบว่าโอเค ยังไงก็ได้
‎เขาไม่ยอมกลับไป เขาไม่ยอมไปไหน
‎ฉันบอกว่า "คุณต้องกลับไป
‎ถ้าคุณไม่ไป ฉันจะโทรเรียกตำรวจ"
‎ตอนที่ฉันบอกเขาว่าฉันจะเดินไปโทรหาตำรวจ
‎เขาผลักฉันให้พ้นทาง มีตู้อยู่ตรงนี้
‎แล้วเขาก็เข้าไปในห้องฉัน กระชากฐานออก
‎แล้วเขาก็ผลักฉันตอนออกไป
‎ฉันไม่เคยอยู่ในความสัมพันธ์ ‎ที่มีการใช้ความรุนแรง
‎การผลักไปชนผนังและกระชากมือถือไปจากมือ
‎และทำลายทุกอย่างบนโต๊ะข้างเตียง
‎ฉันไม่เคยเจอเรื่องแบบนั้นมาก่อน ‎มันจึงเป็นสถานการณ์ที่น่ากลัวมากๆ
‎ผมไม่อยู่ที่นั่นแล้วตอนที่ตำรวจไปถึง
‎ผมเลยไม่รู้ว่าเธอโทรหาตำรวจตอนไหน
‎เข้าใจที่ผมพูดไหมครับ
‎แต่ตำรวจมาและเขียนรายงาน ‎จากคำบอกเล่าของเธอ
‎(ไม่นานหลังจากนั้น ‎แม็กกีถูกจับกุมและถูกตั้งข้อหาทำร้ายร่างกาย)
‎(แปดวันต่อมา แม็กกีได้รับการปล่อยตัว ‎เพราะหลักฐานไม่เพียงพอ)
‎(สถานีตำรวจ)
‎ที่ฉันหวังเอาไว้คือเมื่อเขารู้ว่า ‎มีตำรวจมาเกี่ยวข้อง
‎เขาจะหยุด
‎แต่มันไม่เป็นอย่างนั้น
‎เขาไม่เคยหยุด
‎เขาไม่หยุดเลย
‎เขาจะโทรหาฉันทั้งวัน
‎ถ้าฉันบล็อกเบอร์หนึ่ง เขาจะไปหามาอีกเบอร์
‎พอฉันบล็อกทุกเบอร์ ก็จะมีอีเมล
‎เขาโผล่มาที่ที่ทำงานฉันสองสามครั้ง ‎สองสามเช้า
‎ฉันไม่เคยเจอปัญหาแบบนี้มาก่อน ‎แล้วตอนนี้คุณก็มาทำให้งานฉันเสี่ยง
‎เพราะฉันไม่มีวันรู้ว่าคุณจะมาที่นี่ ‎และทำอะไรฉัน
‎หรือเพื่อนร่วมงานของฉันรึเปล่า
‎มันน่ากลัวไปหมดเลยค่ะ
‎ฉันเริ่มเปลี่ยนเวลาออกไปทำงาน
‎เส้นทางขับรถไปทำงาน
‎เวลาฉันไปเข้ายิม
‎เขาจะขับผ่านลานจอดรถ
‎และเขาจะโทรหาฉันเป็นบางเช้า
‎"คุณสวยจัง ผมชอบสีชุดที่คุณใส่"
‎แล้วฉันจะเหลียวมองไปรอบๆ ลานจอดรถ ‎แบบว่า คุณอยู่ที่ไหน
‎เรื่องแบบนี้เกิดขึ้นอยู่หลายวัน
‎มันทำให้ฉันเครียดมากถึงขั้นที่มันยากเหลือเกิน
‎ที่จะลุกจากเตียงในตอนเช้า ‎เพราะฉันรู้สึกแย่และหวาดกลัวมาก
‎(หลังถูกคุกคามอยู่หลายเดือน)
‎(ศาลสั่งคุ้มครองชาร์มีกา ‎ไม่ให้แม็กกีเข้าใกล้)
‎(ศาลสั่งห้ามแม็กกี ‎ไม่ให้ติดต่อชาร์มีกาอย่างเด็ดขาด)
‎(แต่เขายังโทรหาเธอ)
‎ฉันจะขอคุณครั้งนี้เป็นครั้งสุดท้าย
‎เลิกโทรหาฉันซะที
‎คุณโดนสั่งห้ามแล้วไม่ใช่เหรอ
‎ถ้ายังไม่เลิกโทรมาอีก ฉันจะแจ้งตำรวจ
‎ฮัลโหล
‎ผมอยากเห็นคุณใส่กางเกงขาสั้นเต้น
‎เดวิด
‎ฉันไม่อยากให้ใครโทรมาตอนตีสอง
‎หยุดซะที
‎(หยุด)
‎ในช่วงนั้น ใช่ครับ ผมโทรไป
‎ใช่ ผมอาจจะโทรไป 50 หรือร้อยครั้ง
‎ตำรวจสั่งห้ามติดต่อชั่วคราว
‎แจ้งให้เธอทราบ
‎แต่ผมไม่รู้เลย
‎ตั้งแต่แรกผมบอกทนายผม บอกอัยการ
‎"โอเค ใช่ ผมโทรหลายครั้งเกินไป
‎โอเค ได้ ผมยอมรับผิด ‎ข้อหาคุกคามระดับลหุโทษ
‎แต่สะกดรอยตาม ไม่
‎คนคนนี้ไม่เคยตกอยู่ในอันตราย ‎อันตรายอะไรเหรอ"
‎(หลังจากโทรคุกคาม ‎แม็กกีพุ่งเป้าไปที่บ้านของชาร์มีกา)
‎สองสิ่งเกิดขึ้นที่บ้านของฉัน
‎มีรอยล้อรถจากการที่เขา ‎ขับขึ้นมาบนสนามหญ้าบ้านฉัน
‎(ภาพถ่ายจากตำรวจ)
‎แล้วพุ่งชนโรงจอดรถของฉัน
‎ประตูหน้าบ้านฉันถูกถีบเข้ามา
‎กระจกหน้าต่างแตก ‎และม่านหน้าต่างถูกดึงออก
‎ฉันรู้ว่าเป็นใครไปไม่ได้นอกจากเดวิด
‎ฉันไม่รู้ว่าอะไรจะหยุดเขาได้ ‎ฉันรู้สึกไร้อำนาจจริงๆ ณ เวลานั้น
‎ฉันรู้สึกแน่ชัดว่าเขาจะไม่เลิกยุ่งกับฉัน
‎มันทำให้ฉันผวาหวาดกลัว
‎แล้วก็คิดต่อไปว่า เขาจะทำถึงขนาดไหน
‎คุณมีข้อกล่าวหาจากการคาดเดา
‎แล้วคุณก็วาดภาพในหัว
‎พวกเขาบอกว่าประตูโรงรถถูกชน
‎พวกเขาบอกว่ากระจกหน้าต่างแตก ‎พวกเขาพูดอย่างนี้ พวกเขา…
‎เรื่องนี้เกิดขึ้นและเรื่องนี้เกิดขึ้น
‎ไม่มีพยานอะไรทั้งนั้น
‎พวกเขาบอกว่ามีการบุกเข้าบ้าน ‎และผมเป็นคนทำ
‎โอเค มีคนบุกเข้าบ้าน ‎มีอะไรหายไหม อ้อ ไม่มีอะไรหาย
‎แค่มีคนบุกเข้าบ้านทางประตูหน้า แล้วก็จากไป
‎เข้าใจที่ผมพูดไหมครับ มันเป็น…
‎มันเป็นเรื่องเหลวไหลทั้งเพ
‎(ตลอดเดือนสิงหาคม ปี 2009)
‎(ตำรวจได้รับแจ้งซ้ำๆ ว่า ‎ให้ไปที่บ้านของชาร์มีกา)
‎ผมชื่อไมเคิล โจนส์
‎และผมทำงานให้กรมตำรวจดันแคนวิลล์ ‎ในฐานะสายตรวจ
‎ผมจำได้ว่ามีคนโทรมาเรื่องโจรเข้าบ้าน ‎อาจจะเป็นโจรเข้าบ้าน
‎เราไม่รู้ว่าเป็นการปล้น ‎หรือเป็นอาชญากรรมอย่างอื่น
‎มีความเสียหายที่ประตูหลัง
‎กับหน้าต่างบานหนึ่งของบ้าน
‎เมื่อไรที่เราได้รับแจ้งเหตุแบบนี้
‎เราต้องเตรียมใจรับความเป็นไปได้ต่างๆ
‎อย่างสถานการณ์ที่เลวร้ายที่สุด
‎ครั้งแรกที่ผมมาถึงบ้านหลังนี้
‎เคยมีการโทรแจ้งก่อนหน้านี้หลายครั้ง
‎อาจจะเป็นการใช้ความรุนแรงในครอบครัว
‎ซึ่งเราเพิ่งพบมาค่อนข้างหมาดๆ
‎เราเจอชาร์มีการออยู่ทางหนึ่ง
‎ระหว่างที่เราแวะมาและล้อมบ้านเอาไว้
‎เราสังเกตเห็นว่าประตูหลังบ้าน ‎เลยรั้วตรงนี้ไปมีรอยเสียหาย
‎มันถูกถีบเข้าไป เห็นชัดว่ามีคนเข้าไปในบ้าน
‎หรือพยายามจะเข้าไปในบ้าน
‎สำหรับเธอแล้ว เธอรู้ว่าเป็นฝีมือเดวิด แม็กกี ‎สตอล์กเกอร์ของเธอ
‎เป็นการบอกให้เธอรู้ว่าเขาอยู่แถวนี้ ‎และเขาจะไม่ปล่อยให้เธออยู่อย่างสงบ
‎รอยล้อรถกับความเสียหายที่ตัวบ้าน ‎มันพิสูจน์ยากมาก
‎ในกรณีของสตอล์กเกอร์
‎เราจำเป็นต้องมีหลักฐานที่ชัดเจน ‎ของการทำลายทรัพย์สิน
‎หรือการทำร้ายร่างกายเธอ ‎ที่เราจะเชื่อมโยงถึงตัวเขาได้
‎เพื่อนบ้านคนหนึ่งเคยคุยกับคุณแม็กกี
‎ที่บริเวณบ้านนี้ และมันน่าตกใจมาก
‎ดูเหมือนคุณแม็กกี ‎ถามเขาเรื่องกฎหมายเกี่ยวกับปืน
‎และนี่เป็นเหตุการณ์ที่เกิดขึ้นตอนเช้าตรู่
‎ลองคิดดูสิครับ ตอนเช้าตรู่ ‎คุณออกมาดูบ้านของคุณ
‎แล้วก็เจอคนแปลกหน้ายืนซุ่มอยู่ในเงามืด
‎แล้วจู่ๆ เขาก็ถามเรื่องกฎหมายเกี่ยวกับปืน
‎สำหรับผม นั่นเป็นสัญญาณอันตราย ‎และอาจจะเป็นเหตุผลสำคัญ
‎ที่ทำให้ผมรู้สึกกลัวแทนเธอและชีวิตเธอ
‎แต่ ณ เวลานั้นผมทำอะไรไม่ได้
‎(แม้ว่าเจ้าหน้าที่โจนส์จะแสดงความกังวล)
‎(แต่ก็ไม่มีหลักฐานที่เชื่อมโยงแม็กกี ‎กับการกระทำความผิดใดๆ)
‎ดูเหมือนเขากะจังหวะได้เหมาะเหม็ง
‎ว่าจะไม่มีใครจับได้ว่าเขาทำ
‎ฉันปกป้องตัวเองไม่ได้
‎แถมตำรวจก็ปกป้องฉันไม่ได้
‎มันน่ากลัวมากค่ะ
‎และในฐานะเหยื่อ ฉันแค่อยากให้มันหยุด
‎เวลาผ่านไป ไม่มีการลงโทษ ‎นั่นทำให้เขาเหิมเกริม
‎กลายเป็นว่า "ฉันจะทุบหน้าต่างให้หมด
‎ฉันจะโทรให้บ่อยขึ้นอีก
‎ฉันจะโผล่หน้าไปที่ยิมวันจันทร์ อังคาร พุธ
‎ไม่ใช่แค่วันจันทร์วันเดียว"
‎ทุกอย่างมันแย่ยิ่งกว่าเดิม
‎เขาจะส่งข้อความมาบอกว่า
‎"นี่ คุณควรเปิดไฟหน้าบ้านไว้นะ ‎จะได้ปลอดภัย"
‎แล้วก็มีข้อความไม่ก็โทรมาบอกว่า
‎"มายืนข้างหน้าต่างสิ ผมอยากเห็นคุณ"
‎แล้วก็มีคำขู่ว่าจะทำลายทรัพย์สินครอบครัวฉัน
‎คนอื่นๆ ที่ฉันรัก
‎มันเป็นช่วงเวลาที่ทรมานมากค่ะ
‎ฉันไม่รู้ว่าจะเกิดอะไรขึ้นต่อไป
‎(พฤติกรรมของแม็กกีรุนแรงขึ้นเรื่อยๆ)
‎วันหนึ่งเขาโผล่มาที่เฉลียงหน้าบ้านฉัน
‎พร้อมกับรูปถ่ายของฉันซึ่งฉันไม่รู้ว่าเขามี
‎และเขายืนช่วยตัวเองอยู่ตรงประตู
‎แล้วก็ส่งเสียงครางขณะถือรูปถ่ายฉันอยู่ในมือ
‎ณ จุดนั้นเองที่ฉันตัดสินใจย้ายไปอยู่กับพ่อแม่
‎ฉันมองไม่เห็นทางอื่นจริงๆ
‎เพราะฉันไม่รู้สึกปลอดภัยอีกต่อไป
‎ฉันกลัว แต่ฉันรู้ว่าพ่อจะปกป้องฉัน
‎แม้ว่าตำรวจหรือระบบยุติธรรมจะปกป้องฉันไม่ได้
‎นี่คือเหตุผลที่ฉันเรียกเขาว่า ‎ซูเปอร์ฮีโร่คนแรกของฉัน
‎ทำงานวันนี้ ทำงานวันนี้…
‎ครั้งแรกที่ผมรู้ว่าเธอถูกรังแก
‎ผมก็เริ่มนึกถึงบทสนทนาที่ผมเคยคุยกับเขา
‎และผมคิดว่ามันยิ่งกว่า ‎คนที่แค่พยายามจะเดตกับเธอ
‎ช่วงแรกเขาพยายามแยกเธอจากครอบครัว
‎โดยเฉพาะในตอนนั้น
‎ปกติเราจะมาเจอหน้ากันบ่อยๆ
‎และเขาจะพยายามรั้งเธอไว้ให้มากที่สุด
‎พอผมสังเกตว่าสถานการณ์เหล่านั้น ‎เริ่มมีการใช้กำลัง มีการคุกคามเธอ
‎โทรหาเธอตลอดทั้งคืน
‎ผมไม่อยากจะเชื่อเลย
‎ผมเข้าสู่โหมดจงอางหวงไข่
‎ผมรู้สึกว่าเธอจะตายเมื่อไหร่ก็ได้
‎ผมรู้สึกว่าชีวิตเธอตกอยู่ในอันตราย
‎(แม้ว่าชาร์มีกาจะย้ายมาอยู่กับครอบครัว)
‎(แม็กกีก็ยังคงสะกดรอยตามเธอ ‎ไปอีก 18 เดือน)
‎เวลาเราไปหาผู้มีอำนาจทางกฎหมาย
‎และดูเหมือนพวกเขาไม่ทำอะไรเลย
‎ใจผมคิดว่า "ไม่ลูกฉันก็เขานี่แหละ"
‎และผมเตรียมใจที่จะ…
‎ฆ่าเขาครับ ใช่
‎และนั่นมันไม่ดีเลย ‎การที่เราอยากกำจัดมนุษย์อีกคน
‎(พฤษภาคม ปี 2011)
‎(ในที่สุดแม็กกีก็ถูกจับในข้อหาสะกดรอยตาม ‎นอกที่ทำงานของชาร์มีกา)
‎เราดำเนินการทางกฎหมายแล้ว
‎แต่เราไม่รู้ว่าเขาจะทำอะไรต่อไป
‎ถ้าไม่ได้คุณสเตฟานี
‎เขาคงตาย แล้วผมคงติดคุก
‎เธอปรากฏตัวราวกับนางฟ้า
‎เธอเปลี่ยนแปลงทุกอย่าง
‎พระเจ้าส่งเธอมาจริงๆ
‎(ปี 2011)
‎(ปี 2012 สิบสี่เดือนหลังจากแม็กกีถูกจับกุม)
‎(อัยการ สเตฟานี ฮัฟฟ์ ‎นำคดีของเขาขึ้นศาล)
‎ครั้งแรกที่ฉันดูคดีนี้
‎ฉันตกใจกับจำนวนรายงานของตำรวจ
‎มีบันทึกมากกว่า 2,000 หน้า
‎นี่เป็นรูปแบบพฤติกรรมที่กระทำต่อคนคนเดียว
‎เพื่อทำให้เธอเหมือนตกนรกทั้งเป็น
‎(เดวิด แม็กกี ‎สะกดรอยตาม / ครั้งที่สาม)
‎ข้างหน้าฉันตอนนี้มีเอกสารรวบรวมข้อความ
‎ที่เดวิด แม็กกีส่งถึงชาร์มีกา
‎เราถอดมาจากโทรศัพท์เครื่องหนึ่งของเธอ
‎มีอยู่ครั้งหนึ่งที่เขาส่งข้อความ ‎ถึงผู้ชายทุกคนที่อยู่ในโทรศัพท์ของเธอ
‎พี่ชายเธอ พ่อเธอ เพื่อนๆ ผู้ชายของเธอ
‎และเขียนข้อความต่ำทรามทางเพศ ‎เกี่ยวกับเธอไปให้พวกเขา
‎เดวิด แม็กกีเจ้าเล่ห์มาก
‎เพราะเขาแทบไม่ลงชื่อตัวเองเลย
‎ไม่มีโทรศัพท์มือถือเครื่องไหนเป็นชื่อเขา
‎ครั้งหนึ่งเขาส่งข้อความว่า ‎"คุณควรเปิดไฟตรงเฉลียงนะ
‎จะได้ปลอดภัยไร้กังวล ‎เห็นมั้ย ผมคอยดูแลคุณอยู่เสมอ"
‎ที่น่ากังวลก็คือ
‎หน้าต่างของเธอแตกหมดทุกบานในวันนั้น
‎ดังนั้นการที่เขามองเห็นว่า ‎ไฟที่เฉลียงบ้านเธอปิดอยู่
‎เหตุการณ์ที่เกิดขึ้นกับข้อความที่ส่งมา ‎มันน่ากลัวมากๆ ค่ะ
‎แต่มันยากที่จะโยงเข้าด้วยกัน ‎เพราะมันเป็นการคาดเดา
‎แปลว่าถึงฉันจะมีเอกสารเหล่านี้ ‎ที่บอกว่าเธอกลับถึงบ้าน
‎แล้วเห็นกระจกหน้าต่างแตก ‎แต่ไม่มีใครเห็นว่าเขาเป็นคนทำ
‎(เหยื่อ - พยาน)
‎งานนี้ไม่ง่ายเลยค่ะ
‎เพราะคดีสะกดรอยตามมันพิสูจน์ยากมาก
‎ทุกคนคาดหวังว่าจะมีดีเอ็นเอ ‎ทุกคนคาดหวังว่าจะมีคลิปวิดีโอ
‎ทุกคนคาดหวังคำให้การจากพยาน
‎มันเยอะสิ่งมาก และพูดตามตรง
‎คนสะกดรอยตามไม่ทิ้งหลักฐานไว้หรอกค่ะ
‎มันเป็นเช่นนั้น
‎(เดวิด แม็กกี ‎สะกดรอยตาม / ครั้งที่สาม)
‎ฉันได้คุยกับชาร์มีกาเล็กน้อยเรื่องการพิจารณาคดี
‎และฉันบอกเธอถึงปัญหาและข้อกังวลต่างๆ
‎เป้าหมายคือเราอยากกันเขาออกจากเธอ ‎และคืนชีวิตให้แก่เธอ
‎แต่ถ้าคุณทำให้สตอล์กเกอร์ติดคุกได้มากกว่าห้าปี
‎คุณจะได้รับการปรบมือเลยละ
‎ส่วนใหญ่แล้ว คดีสตอล์กเกอร์มักจะได้รับทัณฑ์บน
‎หรืออาจจะติดคุกแค่สองปี
‎(ศูนย์ยุติธรรม ‎สัญญาณต่อไป)
‎(เพื่อให้ผู้กระทำผิดได้รับโทษหนัก)
‎(สเตฟานีต้องแสดงให้เห็นว่า ‎แม็กกีจะเป็นภัยต่อสังคมต่อไป)
‎เดิมพันสูงมากในการพิจารณาคดีครั้งนี้
‎ฉันสังหรณ์ใจว่าถ้าเขาไม่ติดคุกยาว
‎เขาจะทำร้ายเธอ
‎เขาอาจจะฆ่าเธอก็ได้
‎ฉันเลยเริ่มขุดคุ้ยอดีตของเขา
‎แล้วก็พบความจริงที่น่าตกใจ ‎และน่ากลัวเป็นจำนวนมาก
‎(ปี 2002 ย้อนกลับไปเมื่อสิบปีที่แล้ว)
‎(สเตฟานีพบรายงานของตำรวจ ‎ที่มีคนแจ้งความเอาผิดแม็กกี)
‎(เป็นเอกสารที่ไม่เคยมีใครนำมาขึ้นศาล)
‎ฉันเริ่มพบว่ามีผู้หญิงจำนวนหนึ่ง
‎เคยมีปัญหากับเดวิด แม็กกี
‎ผู้หญิงคนนี้ถูกเขาตบหน้า ทำให้เธอเจ็บปวด
‎มีผู้หญิงอีกคนที่เขาทิ้งข้อความเสียงเอาไว้ว่า
‎"ชีวิตแกจะมีแต่ความทุกข์ ฉันมีกุญแจเข้าบ้านแก
‎ฉันจะรออยู่ในบ้านแกในคืนหนึ่ง ‎แล้วฉันจะซ้อมแกให้ตาย"
‎นี่เป็นผู้หญิงอีกคน
‎มีผู้หญิงหลายคนที่เจอเรื่องแบบนี้
‎มันน่ากลัวมากค่ะ
‎(ปี 2004 ในรายงานหลายฉบับ มีอยู่หนึ่งคดี)
‎(เริ่มต้นในปี 2004 ‎เป็นคดีที่คล้ายคลึงกับคดีของชาร์มีกามาก)
‎ก่อนหน้าชาร์มีกา
‎เขาเคยคบกับผู้หญิงอีกคน
‎และฉันพบว่ามันย้อนกลับไปในปี 2004
‎และยืดเยื้อมาจนถึงปี 2009
‎ซึ่งเป็นช่วงเวลาที่เขาเจอชาร์มีกา
‎ตอนที่ผู้หญิงคนนั้นพยายามเลิกกับเขา
‎มันแทบจะเป็นกระจกสะท้อน ‎สิ่งที่เขากระทำต่อชาร์มีกา
‎ไม่ว่าจะโทรไปรังควานในที่ทำงาน ‎และคุกคามเธอตลอดทั้งวัน
‎โทรหาเธอที่บ้าน ทำลายทรัพย์สินของเธอ
‎ขู่ว่าจะทำร้ายเธอกับครอบครัว
‎แต่ผู้หญิงที่น่าสงสารคนนี้ ‎เขาทำให้ชีวิตของเธอเหมือนตกนรก
‎เขาทำจมูกเธอหัก เขาบีบคอเธอ
‎เขาขืนใจเธอ ทำให้เจ็บและบวม
‎และเขาขู่ว่าจะซ้อมจนสมองเธอเละ ‎และฆ่าเธอซะ
‎แล้วก็เอาเธอไปทิ้งในแม่น้ำทรินิตี้
‎ฉันคิดว่าเป็นเพราะเขาเจอชาร์มีกา ‎เขาเลยเลิกยุ่งกับผู้หญิงคนนั้น
‎และเพราะเขาไปพ้นจากชีวิตเธอ เธอจึงบอกว่า
‎"ฉันไม่อยากดำเนินคดีหรือทำอะไรเลย"
‎เดวิด แม็กกีเป็นนักล่า
‎เขาเป็นผู้กระทำชำเรา ‎ที่สะกดรอยตามและคุกคาม
‎ผู้หญิงหลายคนตลอดหลายปีมานี้
‎เขาเป็นนักล่าค่ะ
‎นั่นคือตัวตนของเดวิด แม็กกี
‎เขาเป็นคนที่ยกคำพูดของพระเจ้า
‎เป็นบาทหลวง ดูเป็นคนดี
‎จนกระทั่งคุณได้รู้จักเขาและเดตกับเขา
‎และจนกระทั่งคุณปฏิเสธเขา
‎ยิ่งขุดก็ยิ่งเจอหลายๆ เคสที่เขาทำร้ายผู้หญิง
‎ก้าวร้าวกับผู้หญิง คุกคามผู้หญิง
‎มันจึงเป็นเรื่องสำคัญต่อฉันมาก ‎ที่จะต้องทำให้เขารับโทษ
‎ให้นานที่สุดเท่าที่จะทำได้สำหรับคดีนี้
‎(อาคารศาล แฟรงค์ โครวลีย์)
‎(สามปีหลังจากที่ชาร์มีกาแจ้งความเป็นครั้งแรก)
‎ในที่สุดคดีของแม็กกีก็ได้ขึ้นศาล)
‎(กรกฎาคม ปี 2012)
‎ที่นี่คือที่ที่คดี
‎ระหว่างรัฐเท็กซัสกับเดวิด แม็กกีเกิดขึ้น
‎สเตฟานีพูดอย่างชัดเจนว่า ‎ถึงเราจะมาที่นี่
‎แต่ก็ต้องต่อสู้กันอีกยาว
‎เพราะการจะตัดสินคดีสะกดรอยตาม ‎ให้มีความผิดจริง
‎เป็นเรื่องยากมาก
‎แต่พอฉันได้ยินเรื่องราวของเหยื่อคนอื่นๆ
‎ฉันตัดสินใจเด็ดขาดเลยว่า
‎ฉันจำเป็นต้องสู้ต่อ
‎ฉันกังวลตอนที่ฉันเห็นเดวิดครั้งแรก
‎แต่ฉันฝืนจ้องตาเขาขณะที่เขาถลึงตาใส่ฉัน
‎และทำให้เขารู้ว่าฉันอยู่ที่นี่ ‎และเราจะสู้ไม่ถอย
‎(ระหว่างการพิจารณาคดี ‎ชาร์มีกาตกลงที่จะขึ้นให้การ)
‎การเป็นคนที่ต้องแบกภาระ ‎ในการปกป้องเรื่องราวของตัวเองนั้นยากมาก
‎เพราะทนายฝ่ายจำเลย
‎พวกเขาทำหน้าที่ของตัวเอง
‎พวกเขาทำให้ฉันรู้สึกเหมือนเป็นจำเลยเสียเอง
‎มีตอนหนึ่ง พวกเขาพูดทำนองว่าฉันยั่วยวนเดวิด
‎ฉันอยากให้เดวิดตามฉัน
‎ฉันอยากให้เขาส่งข้อความหาฉัน
‎มันน่าหงุดหงิดมาก ‎ที่รู้สึกเหมือนตัวเองเป็นผู้ต้องสงสัย
‎ตอนที่ฉันลงจากแท่น ฉันรู้สึกท้อแท้
‎ฉันไม่แน่ใจจริงๆ ว่าลูกขุนจะเข้าข้างใคร
‎มีพยานบุคคล
‎เขามีคนที่มาจากโบสถ์ของเขา
‎เพราะเขาเป็นบาทหลวง
‎แน่นอนว่าพ่อแม่เขากับครอบครัวเขา ‎พากันพูดปกป้องเขา
‎ถึงฉันจะสวดภาวนาขอให้ผลออกมาดี
‎แต่ฉันก็เตรียมใจรับสถานการณ์ที่เลวร้าย
‎และสถานการณ์ที่เลวร้ายที่สุดก็คือ ‎เขาจะพ้นผิด
‎มีความไม่แน่นอนหลายอย่าง
‎ฉันแค่ไม่มั่นใจจริงๆ
‎(กรกฎาคม ปี 2012)
‎(เมื่อวันที่ 26 กรกฎาคม ปี 2012 ‎คณะลูกขุนตัดสินว่าเดวิด แม็กกีมีความผิด)
‎(ประวัติเรื่องการใช้ความรุนแรงของแม็กกี ‎มีน้ำหนักในการตัดสินโทษเขา)
‎(ห้องเยี่ยมนักโทษ)
‎(เขาได้รับโทษสูงสุดคือจำคุก 20 ปี)
‎อัยการบอกว่าชาร์มีกาเป็นคนสุดท้าย ‎ในรายชื่อที่ยาวเป็นหางว่าว…
‎ของ "บรรดาเหยื่อ"
‎คุณต้องเอารายชื่อมาให้ผมดู ‎เพราะมีเหตุผล
‎ที่ทำไมข้อกล่าวหาเหล่านั้น ‎ไม่เคยเอาผิดผมได้มาก่อน
‎ไม่เคยมีใครมีรอยถลอก รอยแผล หรือเล็กหัก
‎ปากเลือดออก ผมไม่เป็นทรง
‎ใช่ครับ ไม่มีใครมีหลักฐานเหล่านั้น
‎นั่นคือสิ่งที่ผมรู้ และนั่นคือสิ่งที่ถูกบันทึกไว้
‎เข้าใจที่ผมพูดไหม
‎ผมเอารายชื่อผู้หญิงหลายๆ วัย
‎ผู้หญิงที่มีภูมิหลังแตกต่างกัน
‎จากโบสถ์และจากชีวิตผมให้คุณดูได้
‎มีตั้งแต่นักเต้นเปลื้องผ้าและโสเภณี ‎ไปจนถึงมิชชันนารี
‎ซึ่งจะบอกคุณว่า ‎"ฉันไม่เชื่อหรอก ฉันไม่เห็นภาพ
‎หมอนั่นเขา… เขาเป็นคนที่ไม่เหมือนใคร
‎แต่เปล่าเลย เขาไม่ได้บ้าแบบนั้น
‎นั่นไม่ใช่เดวิด แม็กกี" เข้าใจที่ผมพูดไหม
‎ผมจะขอโทษชาร์มีกาเรื่องอะไร
‎เกิดอะไรขึ้นเหรอ
‎เกิดอะไรขึ้นที่ผมต้องสำนึกเสียใจ
‎คุณเป็นผู้หญิงอายุ 33 หรือ 34 ปี
‎โอเคไหม
‎เสื้อผ้าผม ของของผมอยู่ในบ้านคุณ
‎สิ่งเดียวที่ผมทำคือโทรหาคุณหลายครั้ง
‎เพราะจะถามว่าเมื่อไหร่ผมจะได้ของคืน
‎จำนวนการโทรของผมทำให้เธอกลัว จริงดิ
‎ไม่เอาน่า พวก
‎ทั้งหมดนั่นมันเหลวไหลทั้งเพ
‎เข้าใจที่ผมพูดไหม
‎(ในปี 2021 เดวิด แม็กกีติดคุกมาแล้วสิบปี ‎ซึ่งเป็นครึ่งหนึ่งของโทษ)
‎ผมถูกขังอยู่ในนี้มาแล้วสิบปี
‎มีข่าวว่าผมจะได้รับการปล่อยตัว ‎โดยมีการคุมประพฤติเมื่อไม่นานมานี้
‎คงอีกไม่นานแล้วครับ
‎ใช่ คงอีกไม่นาน
‎(สำหรับโทษอีกสิบปีที่เหลือ)
‎(แม็กกีจะได้รับการปล่อยตัว ‎โดยมีการคุมประพฤติ)
‎แผนการในอนาคตเมื่อผมได้ออกไป…
‎ผมจะยังคง…
‎ผมยังคงมีใจรัก
‎ที่จะช่วยเหลือผู้คนในฐานะบาทหลวง
‎สิ่งนั้นยังเป็นเป้าหมายของผมเสมอครับ
‎ถ้าถามว่าผมเสียใจไหม ‎หรือผมจะทำอะไรต่างออกไปไหม
‎เกี่ยวกับชาร์มีกาหรือผู้หญิงคนอื่นๆ
‎ผมถูกเลี้ยงมาให้เป็นผู้มีศรัทธาถูกไหมครับ
‎ผมถูกเลี้ยงมาให้เชื่อในพระเจ้าและพระเยซู
‎ดังนั้นถ้าผมจะทำอะไรต่างไปจากเดิม
‎ผมจะไม่มีเซ็กซ์กับผู้หญิงพวกนั้น
‎เซ็กซ์บดบังอะไรหลายอย่าง พวก
‎โดยเฉพาะเซ็กซ์ดีๆ… มันบดบังอะไรหลายอย่าง
‎นำความ…
‎ใช่ มัน…
‎เพราะผมเชื่อว่านั่นเป็นจุดเริ่มต้นของปัญหา
‎เข้าใจที่ผมพูดใช่ไหม
‎ครับ
‎ตอนที่ลูกขุนประกาศผลการตัดสิน ‎ฉันถอนใจด้วยความโล่งอก
‎ฉันกอดพ่อแม่ที่คอยอยู่เคียงข้างฉันจนจบและ…
‎และขอบคุณสเตฟานีที่เชื่อว่าเรื่องราวของฉัน
‎มีค่าพอที่จะนำมาขึ้นศาล
‎ฉันโล่งใจค่ะ
‎โล่งใจจริงๆ
‎ฉันร้องไห้ที่ทุกอย่างที่ฉันผ่านมาได้
‎และประสบมาไม่เปล่าประโยชน์
‎ฉันรู้สึกเหมือนได้รับอิสรภาพคืน
‎ได้ชีวิตคืนและได้กลับมาใช้ชีวิตอีกครั้ง
‎โดยไม่ต้องคอยเหลียวหลัง
‎แต่แผลในใจ
‎แผลทางอารมณ์
‎มันยังอยู่กับฉันมากกว่า 12 ปีต่อมา
‎ฉันไม่รู้ว่าฉันจะหายจากบาดแผลนั้นไหม
‎สุดท้ายเดวิดก็จะออกจากคุกและได้กลับบ้าน
‎ฉันแค่โชคดีพอที่ได้อยู่เล่าเรื่องของฉัน
‎หลายคนไม่มีโอกาสได้เล่าเรื่องของตัวเอง
‎คำบรรยายโดย ต้องตา สุธรรมรังษี